ddrg/super_eurlex huggingface dataset:
Úradný vestník L 331 , 27/12/1979 S. 0008 - 0009

Fínske špeciálne vydanie: Kapitola 9 Zväzok 1 S. 0082

Grécke špeciálne vydanie: Kapitola 09 Zväzok 1 S. 0109

Švédske špeciálne vydanie: Kapitola 9 Zväzok 1 S. 0082

Španielske špeciálne vydanie: Kapitola 09 Zväzok 1 S. 0114

Portugalské špeciálne vydanie Kapitola 09 Zväzok 1 S. 0114



Smernica Rady zo 6. decembra 1979, ktorou sa mení a dopĺňa smernica Rady 77/799/EHS o vzájomnej pomoci príslušných orgánov členských štátov v oblasti priamych a nepriamych daní (79/1070/EHS) RADA EURÓPSKEJ ÚNIE, so zreteľom na Zmluvu o založení Európskeho hospodárskeho spoločenstva, a najmä na jej články 99 a 100, so zreteľom na návrh Komisie, so zreteľom na stanovisko Európskeho parlamentu [1], so zreteľom na stanovisko Hospodárskeho a sociálneho výboru [2], keďže daňové úniky a vyhýbanie sa daňovým povinnostiam vedú k rozpočtovým stratám, k poškodzovaniu zásady daňovej spravodlivosti a ohrozujú poctivú hospodársku súťaž; keďže to ovplyvňuje riadne fungovanie spoločného trhu; keďže na účinnejší boj proti týmto praktikám treba posilniť spoluprácu medzi správcami dane vnútri spoločenstva v súlade so spoločnými zásadami a pravidlami; keďže Rada prijala 19. decembra 1977 smernicu 77/799/EHS o vzájomnej pomoci medzi príslušnými orgánmi štátov v oblasti priamych daní [3]; keďže treba rozšíriť túto vzájomnú pomoc na oblasť nepriamych daní, aby bolo zaistené ich správne vymeranie a výber; keďže je nutné, aby sa vzájomná pomoc rozšírila na daň z pridanej hodnoty, kvôli jej povahe všeobecnej dane zo spotreby a jej úlohy v systéme vlastných zdrojov spoločenstva; keďže ustanovenia smernice 77/799/EHS vyhovujú s niektorými úpravami a doplnkami tiež pre daň z pridanej hodnoty; keďže preto stačí rozšíriť oblasť pôsobnosti uvedenej smernice, PRIJALA TÚTO SMERNICU: Článok 1 Smernica 77/799/EHS sa týmto mení a dopĺňa takto: 1. názov sa nahrádza týmto: "Sernica Rady 77/799/EHS z 19. decembra 1977 o vzájomnej pomoci príslušných orgánov členských štátov v oblasti priamych daní a dane z pridanej hodnoty" ; 2. v článku 1 sa a) odsek 1 nahrádza takto: "1. Príslušné orgány členských štátov si v súlade s touto smernicou navzájom poskytujú všetky údaje, ktoré by im mohli umožniť správne vymeranie daní z príjmu a majetku a dane z pridanej hodnoty." b) odsek 5, pokiaľ sa týka Spojeného kráľovstva, nahrádza takto: "v Spojenom kráľovstve: - The Commissioners of Customs and Excise alebo ich poverený zástupca, iba pre údaje týkajúce sa dane z pridanej hodnoty, - The Commissioners of Inland Revenue alebo ich poverený zástupca pre ostatné údaje". Článok 2 1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicu najneskôr do 1. januára 1981. Článok 3 Táto smernica je adresovaná členským štátom. V Bruseli 6. decembra 1979 Za Radu predseda L. Preti [1] Ú. v. ES C 182, 31.7.1978, s. 46. [2] Ú. v. ES C 283, 27.11.1978, s. 28. [3] Ú. v. ES L 336, 27.12.1977, s. 15. --------------------------------------------------
Úradný vestník L 018 , 24/01/1980 S. 0023 - 0023

Fínske špeciálne vydanie: Kapitola 7 Zväzok 2 S. 0119

Grécke špeciálne vydanie: Kapitola 07 Zväzok 2 S. 0122

Švédske špeciálne vydanie: Kapitola 7 Zväzok 2 S. 0119

Španielske špeciálne vydanie: Kapitola 07 Zväzok 2 S. 0203

Portugalské špeciálne vydanie Kapitola 07 Zväzok 2 S. 0203



Smernica Rady z 20. decembra 1979, ktorou sa mení a dopĺňa prvá smernica o vytvorení spoločných pravidiel pre určité druhy cestnej prepravy tovaru medzi členskými štátmi (80/49/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 75 ods. 1, so zreteľom na návrh Komisie, so zreteľom na stanovisko Zhromaždenia [1], so zreteľom na stanovisko Hospodárskeho a sociálneho výboru [2], keďže je nevyhnutné prijať opatrenia, ktoré v súlade s prvou smernicou Rady z 23. júla 1962 o vytvorení spoločných pravidiel pre určité druhy cestnej prepravy tovaru medzi členskými štátmi [3], naposledy zmenenú a doplnenú smernicou Rady 78/175/EHS [4], pre vyčlenenie prepravy vykonávanej na vlastný účet podniku zo všetkých kvót a povolení, PRIJALA TÚTO SMERNICU: Článok 1 Príloha I prvej smernice Rady z 23. júla 1962 sa mení a dopĺňa takto: 1. Dopĺňajú sa tieto body: "11. Preprava tovaru motorovými vozidlami pri splnení týchto podmienok: a) prepravovaný tovar musí byť vlastníctvom podniku alebo musí byť nakúpený, predaný, najatý alebo prenajatý, vyrobený, vytriedený, spracovaný alebo opravovaný podnikom; b) účelom jazdy musí byť preprava tovaru z alebo do podniku, alebo jeho premiestnenie v rámci podniku, alebo mimo tento rámec pre potreby podniku; c) použité motorové vozidlo musí byť riadené zamestnancom podniku; d) vozidlo musí byť vlastníctvom podniku, alebo nim musí byť kúpené na splátky. Toto ustanovenie sa nevzťahuje na náhradné vozidlo pri krátkodobej poruche bežne užívaného vozidla; e) množstvo tovaru musí zodpovedať celkovej činnosti podniku." 2. Body 11 a 12 sa označujú ako 12 a 13. Článok 2. Členské štáty prijmú opatrenia nevyhnutné pre liberalizáciu druhov prepravy uvedených v článku 1 najneskôr do 1. júla 1980. Každý členský štát informuje Komisiu o opatreniach, prijatých na vykonávanie tejto smernice, do troch mesiacov po jej vyhlásení, najneskoršie však do 1. júla 1980. Článok 3. Táto smernica je adresovaná členským štátom. V Bruseli 20. decembra 1979 Za Radu predseda J. Tunney [1] Ú. v. ES C 293, 13.12.1976, s. 50. [2] Ú. v. ES C 281, 27.11.1976, s. 2. [3] Ú. v. ES 70, 6.8.1962, s. 2005/62. [4] Ú. v. ES L 54, 25.2.1978, s. 18. --------------------------------------------------
Úradný vestník L 151 , 19/06/1980 S. 0021 - 0022

Fínske špeciálne vydanie: Kapitola 13 Zväzok 10 S. 0203

Grécke špeciálne vydanie: Kapitola 13 Zväzok 9 S. 0125

Švédske špeciálne vydanie: Kapitola 13 Zväzok 10 S. 0203

Španielske špeciálne vydanie: Kapitola 13 Zväzok 11 S. 0024

Portugalské špeciálne vydanie Kapitola 13 Zväzok 11 S. 0024



Smernica Komisie z 9. júna 1980, ktorou sa určuje symbol na označovanie materiálov a predmetov, ktoré prichádzajú do styku s potravinami (80/590/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 76/893/EHS z 23. novembra 1976 o aproximácii právnych predpisov členských štátov týkajúcich sa materiálov a predmetov, ktoré prichádzajú do styku s potravinami [1] a najmä jeho posledná zarážka článku 7 ods. 1 písm. a), keďže posledná zarážka článku 7 ods. 1 písm. a) smernice Rady 76/893/EHS stanovuje určenie symbolu, ktorý môže sprevádzať materiály a predmety namiesto údaja "pre styk s potravinami", alebo špecifického označenia, pokiaľ ide o použitie takýchto materiálov a predmetov; keďže takýto symbol musí byť ľahko pochopiteľný; keďže musí byť okrem toho možné ho na materiáloch a predmetoch, alebo na iných médiách reprodukovať za čo najlepších technických podmienok; keďže symbol reprodukovaný v prílohe tohto dokumentu spĺňa tieto kritériá; keďže opatrenia stanovené v tejto smernici sú v súlade so stanoviskom Stáleho výboru pre potraviny, PRIJALA TÚTO SMERNICU: Článok 1 Symbol uvedený v poslednej zarážke článku 7 ods. 1 písm. a) smernice 76/893/EHS je ten, ktorý je reprodukovaný v prílohe tohoto dokumentu. Článok 2 Členské štáty podniknú potrebné opatrenia na schválenie symbolu uvedeného v článku 1 s účinnosťou od 1. januára 1981. Článok 3 Táto smernica je adresovaná členským štátom. V Bruseli 9. júna 1980. Za Komisiu Étienne Davignon člen Komisie [1] Ú. v. ES L 340, 9.12.1976, s. 19. -------------------------------------------------- BILAGANHANGANNEXANNEXEALLEGATOBIJLAGE +++++ TIFF +++++ --------------------------------------------------
Úradný vestník L 090 , 03/04/1980 S. 0041 - 0041

Fínske špeciálne vydanie: Kapitola 1 Zväzok 2 S. 0003

Grécke špeciálne vydanie: Kapitola 09 Zväzok 1 S. 0120

Švédske špeciálne vydanie: Kapitola 1 Zväzok 2 S. 0003

Španielske špeciálne vydanie: Kapitola 09 Zväzok 1 S. 0125

Portugalské špeciálne vydanie Kapitola 09 Zväzok 1 S. 0125



Jedenásta smernica Rady z 26. marca 1980 o zosúladení právnych predpisov členských štátov týkajúcich sa daní z obratu — vyňatie francúzskych zámorských departementov z pôsobnosti smernice 77/388/EHS (80/368/EHS) RADA EURÓPSKYCH SPOLOČENSTIEV, berúc do úvahy Zmluvu o založení Európskeho hospodárskeho spoločenstva, najmä jej články 99 a 100, berúc do úvahy návrh Komisie, keďže tretí pododsek článku 227 (2) zmluvy požaduje, aby ustanovizne spoločenstva v rámci postupov uvedených v zmluve venovali pozornosť tomu, aby bol možný hospodársky a spoločenský rozvoj francúzskych zámorských departementov; keďže v súlade s rozhodnutím, ktoré vyniesol Súdny dvor 10. októbra 1978 v prípade 148/77, pre francúzske zámorské departementy platí zmluva a odvodené právne predpisy spoločenstva, ak orgány spoločenstva neprijmú rozhodnutie o opatreniach zvlášť zameraných predovšetkým na hospodárske a sociálne podmienky tých území; keďže z dôvodov súvisiacich s ich zemepisnou, hospodárskou a spoločenskou situáciou francúzske zámorské departementy by mali byť vyňaté z pôsobnosti spoločného systému dane z pridanej hodnoty, ako ho zaviedla smernica Rady 77/388/EHS [1]; keďže zavedenie tejto smernice nevyžaduje žiadnu zmenu právnych predpisov členských štátov, PRIJALA TÚTO SMERNICU: Článok 1 "— Francúzska republika: - zámorské departementy." Článok 2 Táto smernica nadobúda účinnosť l. januára 1979. Článok 3 Táta smernica je adresovaná členským štátom. V Bruseli 26. marca 1980 Za Radu predseda G. Marcora [1] Ú. v. ES L 145, 13.6.1977, s. 1. --------------------------------------------------
Úradný vestník L 375 , 31/12/1980 S. 0075 - 0075

Grécke špeciálne vydanie: Kapitola 03 Zväzok 32 S. 0210

Španielske špeciálne vydanie: Kapitola 03 Zväzok 20 S. 0140

Portugalské špeciálne vydanie Kapitola 03 Zväzok 20 S. 0140

Fínske špeciálne vydanie: Kapitola 3 Zväzok 12 S. 0272

Švédske špeciálne vydanie: Kapitola 3 Zväzok 12 S. 0272



Smernica Rady z 22. decembra 1980, ktorou sa po pristúpení Grécka mení a dopĺňa smernica 64/432/EHS o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri spoločenstva a smernica 80/217/EHS, ktorou sa zavádzajú opatrenia spoločenstva na kontrolu klasického moru ošípaných (80/1274/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na Akt o pristúpení z roku 1979, najmä na jeho článok 146, so zreteľom na návrh Komisie, keďže podľa článku 22 Aktu o pristúpení z roku 1979 sa úpravy aktov uvedených v prílohe II majú vypracovať v súlade s pokynmi uvedenými v danej prílohe; keďže primerane by sa mala upraviť i smernica 64/432/EHS [1], naposledy zmenená a doplnená smernicou 80/219/EHS [2]; keďže naviac sa smernica 80/217/EHS [3], ktorá bola prijatá po podpísaní Zmluvy o pristúpení a jej účinnosť presahuje 1. január 1981, musí upraviť tak, aby sa zabezpečil súlad s ustanoveniami Aktu o pristúpení, PRIJALA TÚTO SMERNICU: Článok 1 Smernica 64/432/EHS sa týmto mení a dopĺňa takto: 1. Do prílohy B, bod 12 sa vkladá nasledujúce písmeno: "j) Grécko: Κτηνιατρικό Ινστιτούτο Λοιμωδών και Παρασιτικών Νοσημάτων Ιερά οδός 75 Αθήναι 301." 2. Do prílohy C, bod 9 sa vkladá nasledujúce písmeno: "j) Grécko: Κτηνιατρικό Ινστιτούτο Λοιμωδών και Παρασιτικών Νοσημάτων Ιερά οδός 75 Αθήναι 301." 3. V prílohe F, poznámka pod čiarou č. 4 vzoru certifikátu I a poznámka pod čiarou č. 5 vzorov certifikátov II, III a IV sa doplnia takto: "V Grécku: Ο Προϊστάμενος της Κτηνιατρικής Υπηρεσίας του σημείου εξόδου." Článok 2 Do zoznamu štátnych laboratórií pre mor ošípaných v prílohe II smernice 80/217/EHS sa vkladá nasledujúci text: "Grécko: Κτηνιατρικόν Ινστιτούτο Λοιμωδών και Παρασιτικών Νοσημάτων (Εργαστήριον ιολογίας) Νεαπόλεως 9 Αγία Παρασκευή Αττικής." Článok 3 Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou najneskôr do 1. januára 1981 v prípade článku 1 a najneskôr do 1. júla 1981 v prípade článku 2. Bezodkladne o tom informujú Komisiu. Článok 4 Táto smernica je adresovaná členským štátom. V Bruseli 22. decembra 1980 Za Radu predseda J. Santer [1] Ú. v. ES 121, 29.7.1964, s. 1977/64. [2] Ú. v. ES L 47, 21.2.1980, s. 25. [3] Ú. v. ES L 47, 21.2.1980, s. 11. --------------------------------------------------
Úradný vestník L 207 , 09/08/1980 S. 0036 - 0036

Španielske špeciálne vydanie: Kapitola 03 Zväzok 18 S. 0286

Portugalské špeciálne vydanie Kapitola 03 Zväzok 18 S. 0286

Fínske špeciálne vydanie: Kapitola 3 Zväzok 12 S. 0084

Švédske špeciálne vydanie: Kapitola 3 Zväzok 12 S. 0084



Smernica Komisie zo 17. júla 1980, ktorou sa mení a dopĺňa príloha II smernice Rady 66/401/EHS o obchode s osivom kŕmnych rastlín (80/754/EHS) KOMISIA EURÓPSKYCH SPOLOČENSTIEV, so zreteľom na zmluvu o založení Európskeho hospodárskeho spoločenstva, so zreteľom na smernicu Rady 66/401/EHS zo 14. júna 1966 o obchode s osivom kŕmnych rastlín1 [1], naposledy zmenenú a doplnenú smernicou 79/692/EHS2 [2], najmä na jej článok 21a, keďže vzhľadom na rozvoj vedeckých a technických znalostí by sa mala z ďalej uvedeného dôvodu zmeniť a doplniť príloha II smernice 66/401/EHS; keďže norma stanovujúca maximálny počet obsiahnutých semien druhu Rumex spp. by sa mala prispôsobiť normálne dosahovanej kvalite osiva; keďže opatrenia ustanovené v tejto smernici sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo, PRIJALA TÚTO SMERNICU: Článok 1 Príloha II k smernici 66/401/EHS sa týmto mení a dopĺňa takto: 1. V oddiele I (2) (A) sa text záhlavia 14. stĺpca nahrádza takto: "Rumex spp. iný ako Rumex acetosella a Rumex maritimus". 2. V oddiele I (2) (B) sa text písmena n) nahrádza takto: "Stanovenie počtu semien druhu Rumex spp. iných ako druhov Rumex acetosella a Rumex maritimus nie je potrebné vykonať, pokiaľ neexistujú pochybnosti o tom, či boli splnené podmienky ustanovené v 14. stĺpci"; 3. V oddiele II (2) (A) sa text záhlavia 4. stĺpca nahrádza takto: "Rumex spp. iný ako Rumex acetosella a Rumex maritimus". Článok 2 1. Členské štáty uvedú do účinnosti zákony, iné právne predpisy a administratívne opatrenia potrebné na dosiahnutie súladu s touto smernicou najneskôr do 1. júla 1980. 2. Členské štáty zabezpečia, aby osivo kŕmnych rastlín nepodliehalo žiadnym obchodným obmedzeniam vyplývajúcim z rôznych termínov uplatnenia tejto smernice. Článok 3 Táto smernica je adresovaná členským štátom. V Bruseli 17. júla 1980 Za Komisiu Finn Gundelach podpredseda [1] Ú. v. ES 125, 11.7.1966, s. 2298/66. [2] Ú. v. ES L 205, 13.8.1979, s. 1. --------------------------------------------------
Úradný vestník L 102 , 19/04/1980 S. 0026 - 0026

Fínske špeciálne vydanie: Kapitola 3 Zväzok 12 S. 0018

Grécke špeciálne vydanie: Kapitola 03 Zväzok 28 S. 0122

Švédske špeciálne vydanie: Kapitola 3 Zväzok 12 S. 0018

Španielske špeciálne vydanie: Kapitola 03 Zväzok 17 S. 0241

Portugalské špeciálne vydanie Kapitola 03 Zväzok 17 S. 0241



Smernica Komisie z 28. marca 1980, ktorou sa mení a dopĺňa príloha II k smernici Rady 76/895/EHS o stanovení limitov na rezíduá pesticídov v ovocí a zelenine a na nich (80/428/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 76/895/EHS z 23. novembra 1976 o stanovení limitov na rezíduá pesticídov v ovocí a zelenine a na nich [1], a najmä na jej článok 4, keďže tento článok stanovuje, že ak členský štát uváži, že maximálny limit stanovený v prílohe II môže ohroziť zdravie ľudí alebo zvierat iných ako škodlivých organizmov, môže uvedený členský štát dočasne znížiť danú úroveň na svojom vlastnom území; keďže Holandské kráľovstvo uplatnilo ustanovenie uvedeného článku so zreteľom na maximálny limit dimetoátu, ometoátu a fenchlorfosu; keďže prípady dimetoátu a ometoátu si vyžadujú ďalšie skúmanie, predtým než bude môcť Komisia vypracovať opatrenia, ktoré majú byť prijaté; keďže sa však v prípade fenchlorfosu zdá rozumné, vzhľadom na obmedzenia oblasti jeho použitia a vzhľadom na možnú prítomnosť nežiaducich kontaminujúcich látok v prípravkoch obsahujúcich fenchlorfos, a teda aj v ich rezíduách, bezodkladne znížiť limity stanovené v prílohe II na najnižšiu úroveň, ktorá je zlučiteľná s bežnou poľnohospodárskou praxou; keďže je tiež žiaduce zosúladiť definíciu prípustných rezíduí s medzinárodnou praxou vložením ich hlavného metabolitu; keďže opatrenia stanovené v tejto smernici sú v súlade so stanoviskom Stáleho výboru pre zdravie rastlín, PRIJALA TÚTO SMERNICU: Článok 1 V prílohe II k smernici 76/895/EHS sa položka č. 15/56, týkajúca sa fenchlorfosu, mení takto: EHS č. | Pesticídy | Limity [v mg/kg (ppm)] | Bežný názov | Chemický vzorec | 15/56 | Fenchlorfos | 0,0-dimethyl 0-(2, 4, 5-trichlorophenyl) fosforotioát | počítaný ako fenchlorphos 0,01 | | vrátane | | — | — | 0,0-dimethyl 0-(2, 4, 5-trichlorphenyl) fosfát | Článok 2 Členské štáty prijmú zákony, iné právne predpisy a správne opatrenia, ktoré sú potrebné na dosiahnutie súladu s článkom 1 najneskôr do 31. marca 1981 a bezodkladne o tom informujú Komisiu. Článok 3 Táto smernica je adresovaná členským štátom. V Bruseli 28. marca 1980 Za Komisiu Finn Gundelach podpredseda [1] Ú. v. ES L 340, 9.12.1976, s. 26. --------------------------------------------------
Úradný vestník L 366 , 31/12/1980 S. 0001 - 0029

Fínske špeciálne vydanie: Kapitola 13 Zväzok 11 S. 0019

Grécke špeciálne vydanie: Kapitola 15 Zväzok 2 S. 0010

Švédske špeciálne vydanie: Kapitola 13 Zväzok 11 S. 0019

Španielske špeciálne vydanie: Kapitola 13 Zväzok 11 S. 0092

Portugalské špeciálne vydanie Kapitola 13 Zväzok 11 S. 0092



Smernica Rady zo 4. decembra 1980, ktorou sa ustanovuje technické prispôsobenie, na základe pristúpenia Helénskej republiky k Európskym spoločenstvám, smernice 67/548/EHS o nebezpečných látkach (80/1189/EHS) RADA EURÓPSKYCH SPOLOČENSTIEV, so zreteľom na Akt o pristúpení z roku 1979, a najmä na jeho článok 146, keďže je potrebné urobiť zmeny a doplnenia príloh I až IV k smernici Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok a prípravkov [1], ktorá bola podstatne zmenená a doplnená smernicami Komisie 76/907/EHS [2] a 79/370/EHS [3] a naposledy zmenená a doplnená smernicou Rady 79/831/EHS [4] dodatkom gréckej verzie názvov príslušných nebezpečných látok a prípravkov a iných názvov na obaloch týchto látok, PRIJALA TÚTO SMERNICU: Článok 1 Grécky text v prílohách I až IV k tejto smernici sa pridá k prílohám I až IV k smernici 67/548/EHS. Článok 2 Členské štáty prijmú a uverejnia do 1. januára 1981 ustanovenia potrebné na dosiahnutie súladu s touto smernicou. Bezodkladne o tom informujú Komisiu. Tieto ustanovenia budú uplatňovať s účinnosťou od pristúpenia Helénskej republiky. Článok 3 Táto smernica je adresovaná členským štátom. V Bruseli 4. decembra 1980 Za Radu predseda J. Barthel [1] Ú. v. ES 196, 16.8.1967, s. 1. [2] Ú. v. ES L 360, 30.12.1976, s. 1. [3] Ú. v. ES L 88, 7. 4.1979, s. 1. [4] Ú. v. ES L 259, 15.10.1979, s. 10. -------------------------------------------------- PRÍLOHA I Zoznam nebezpečných látok a prípravkov zoradených podľa atómového čísla prvku, ktorý najviac charakterizuje ich vlastnosti Glej: Direktivo Komisije 93/72/EGS, UL L 258, 16.10.1993, str. 30. -------------------------------------------------- PRÍLOHA II Simboli in napisi za opozarjanje na nevarnost za nevarne snovi in pripravke Glej: Direktivo Komisije 2001/59/ES, UL L 225, 21.8.2001, str. 80. -------------------------------------------------- PRÍLOHA III Narava posebnih tveganj, pripisanih nevarnim snovem in pripravkom Glej: Direktivo Komisije 2001/59/ES, UL L 225, 21.8.2001, str. 85. -------------------------------------------------- PRÍLOHA IV Varnostni nasveti za nevarne snovi in pripravke Glej: Direktivo Komisije 2001/59/ES, UL L 225, 21.8.2001, str. 123. --------------------------------------------------
Úradný vestník L 183 , 04/07/1981 S. 0033 - 0033

Fínske špeciálne vydanie: Kapitola 13 Zväzok 11 S. 0146

Španielske špeciálne vydanie: Kapitola 13 Zväzok 11 S. 0209

Švédske špeciálne vydanie: Kapitola 13 Zväzok 11 S. 0146

Portugalské špeciálne vydanie Kapitola 13 Zväzok 11 S. 0209



Smernica Rady z 24. júna 1981, ktorou sa mení a dopĺňa smernica Rady 78/25/EHS o aproximácií právnych predpisov členských štátov o farbivách, ktoré sa môžu pridávať do liekov (81/464/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 100, so zreteľom na návrh Komisie, so zreteľom na stanovisko Zhromaždenia [1], so zreteľom na stanovisko Hospodárskeho a sociálneho výboru [2], keďže článok 1 smernice 78/25/EHS [3] stanovuje, že členské štáty nepovoľujú používať na farbenie humánnych a veterinárnych liekov iné farbivá ako tie, na ktoré sa vzťahujú oddiely I a II prílohy I k smernici Rady z 23. októbra 1962 o aproximácii právnych predpisov členských štátov týkajúcich sa farbív, ktoré sú povolené na použitie v potravinách určených pre ľudskú spotrebu [4]; keďže oddiel I uvedenej prílohy sa vzťahuje na farbivá určené na obsahové a povrchové farbenie a oddiel II sa vzťahuje na farbivá určené výlučne na povrchové farbenie; keďže z dôvodov ochrany verejného zdravia nie je v prípade liekov, na rozdiel od potravín určených na ľudskú spotrebu, opodstatnené naďalej rozlišovať medzi farbivami určenými na obsahové a povrchové farbenie a farbivami určenými výlučne na povrchové farbenie; keďže smernica 78/25/EHS by sa preto mala príslušne zmeniť a doplniť, PRIJALA TÚTO SMERNICU: Článok 1 Do článku 1 smernice 78/25/EHS sa dopĺňa tento odsek: "V prípade liekov sa však nerozlišuje medzi farbivami určenými na obsahové a povrchové farbenie a farbivami určenými výlučne na povrchové farbenie.“" Článok 2 Členské štáty uvedú prijmú opatrenia potrebné na dosiahnutie súladu s touto smernicou do 1. októbra 1981. Bezodkladne o tom informujú Komisiu. Článok 3 Táto smernica je adresovaná členským štátom. V Luxemburgu 24. júna 1981 Za Radu predseda G. M. V. van Aardenne [1] Ú. v. ES C 4, 7.1.1980, s. 46. [2] Ú. v. ES C 113, 7.5.1980, s. 36. [3] Ú. v. ES L 11, 14.1.1978, s. 18. [4] Ú. v. ES L 115, 11.11.1962, s. 2645/62. --------------------------------------------------